**Budúce hviezdy F1 prichádzajú na SLOVAKIA RING!**

**Orechová Potôň, xx jún 2024 - Vyše 180 mladých pretekárov z 37 krajín sveta prichádza v tieto dni na okruh SLOVAKIA RING. 30. mája až 2. júna u nás štartujú budúce hviezdy motoršportu: Champions of the Future sú tu!**

Slovenské motokárové centrum (SKC) na SLOVAKIA RINGU si tak na konci prvej päťročnice svojho fungovania zapíše dve výnimočné produjatia: **Champions of the Future** a následne **FIA Majstrovstvá Európy** v motokárach (20.-23.6.) majú skutočne svetový význam. Okrem množstva medzinárodných tímov u nás odštartujú aj **Slováci Alex Molota, Roland Nagy, Branislav Rentka, Lukáš Konôpka, Martin Lichner a Nicolas Styk** v triede OK Junior (od 11 do 14 rokov) či **Matej Koník, Maroš Hlatký** v triede OK (14 rokov +).

Motokárová trať meria 1172 metrov a na pretekárov čakajú tréningové, kvalifikačné jazdy, po ktorých nasledujú rozjazdy a finálové preteky. Tešiť sa teda môžeme čoskoro aj na premiéru FIA ME v motokárach, kde odštartuje aj 13-ročný Slovák Jakub Gašparovič, ktorý len nedávno zvíťazil na pretekoch FIA ME v klasifikácii FIA Karting Academy Trophy na francúzskom okruhu Val d’Argenton. Medzi absolventov tohto skvelého seriálu patria aj Charles Leclerc, George Russell či Esteban Ocon. Jeho cieľom je ponúknuť cenovo dostupnejšie a vyrovnanejšie pretekanie pre najväčšie talenty z každej prihlásenej krajiny.

Champions of the Future bude tento víkend predohrou pred veľkými Majstrovstvami Európy, keďže množstvo pretekárov súťaží v oboch seriáloch. Slovenské motokárové centrum tak dozaista zažije aj budúce hviezdy Formuly 1. Vstup pre divákov je na obe podujatia voľný.

Ďalšie informácie nájdete aj na www.slovakiaring.sk.

*\*\*\**

***Okruh SLOVAKIA RING / Areál SLOVAKIA RING***

*SLOVAKIA RING je profesionálny pretekársky okruh s licenciou FIA 2. stupňa, jediný svojho druhu na Slovensku. S celkovou dĺžkou 5 922 m sa radí medzi najdlhšie v Európe. Kvalitatívnymi a bezpečnostnými parametrami vytvára okruh zázemie nielen pre prestížne svetové šampionáty pod hlavičkou FIA. Od roku 2010 prináša podujatia pre profesionálnych jazdcov, amatérov aj širokú verejnosť.*

*SLOVAKIA RING v Orechovej Potôni predstavuje jedinečný areál na Slovensku. Na jednom mieste ponúka možnosť jazdiť na motoristickom okruhu, zdokonaliť sa v škole bezpečnej jazdy, vyskúšať si off-road jazdu vo vynovenom areáli a užiť si relax v hoteli. Súčasťou širšieho areálu je aj nový* ***Malkia Park****, útočisko pre exotické zvieratá, otvorený aj pre verejnosť. Pre všetkých, ktorí si chcú preveriť a zdokonaliť svoje jazdecké zručnosti či už na aute alebo motocykle, je pripravené profesionálne* ***CENTRUM BEZPEČNEJ JAZDY*** *s najmodernejším tréningovým cvičiskom v strednej Európe. Po aktívnom výkone si môžete dopriať výdatný obed či večeru v reštaurácii Ring a* ***Hoteli Ring\*\*\*****, ktorý ponúka komfortné ubytovanie. V areáli nájdete tiež off-roadový polygón, Vojenské múzeum a posledným prírastkom je špičkové* ***Slovenské motokárové centrum.***

**GENERÁLNYM REKLAMNÝM PARTNEROM OKUHU SLOVAKIA RING JE OMV SLOVENSKO.**

**Ďalšie informácie:**

|  |  |
| --- | --- |
| Peter Pecze Marketing Director, SLOVAKIA RING mobil: +421 911 423 134 e-mail: pecze@slovakiaring.sk |  |